# **Navodila novim subjektom, ki prvič prejmejo odločbo o vpisu v razvid izvajalcev javno veljavnih programov**

Po prejeti odločbi o vpisu v razvid izvajalcev javno veljavnih programov na področju vzgoje in izobraževanja posredujemo informacije o dostopu do aplikacij, ki jih potrebujete pri svojem delu. Poslovni subjekt, ki je vpisan v razvid izvajalcev javno veljavnih programov na področju vzgoje in izobraževanja, ima ravnatelja oziroma direktorja, ki je tudi pooblaščena oseba ustanovitelja oz. izvajalca (v nadaljevanju: ravnatelj). Kot nov izvajalec javno veljavnega vzgojno-izobraževalnega programa za ureditev dostopa do Portala Ministrstva za vzgojo in izobraževanje ([Portal MVI](http://eportal.mss.edus.si/portal/web/guest)) sledite naslednjim korakom:

1. **Vpis poslovnega subjekta v Temeljne registre v šolstvu**

Poslovni subjekt se mora najprej vpisati v aplikacijo Temeljni registri v šolstvu.

Kontakt za vpis v Temeljne registre v šolstvu je:

* za vrtce, glasbene in osnovne šole dosegljiv na [Direktoratu za predšolsko vzgojo in osnovno šolstvo](https://www.gov.si/drzavni-organi/ministrstva/ministrstvo-za-vzgojo-in-izobrazevanje/o-ministrstvu/direktorat-za-predsolsko-vzgojo-in-osnovno-solstvo/),
* za srednje in višje strokovne šole ter organizacije za izobraževanje odraslih pa na [Direktoratu za srednje in višje šolstvo ter izobraževanje odraslih](https://www.gov.si/drzavni-organi/ministrstva/ministrstvo-za-vzgojo-in-izobrazevanje/o-ministrstvu/direktorat-za-predsolsko-vzgojo-in-osnovno-solstvo/).

Če z odločbo o vpisu v razvid izvajalcev javno veljavnih programov na področju vzgoje in izobraževanja začne delovati nova enota vrtca, jo ravnatelji dodate v »Strukturo vrtcev« v aplikaciji »[Evidenca VIZ in VIP](https://paka3.mss.edus.si/registriweb/Default.aspx)« in o tem obvestite Sektor za predšolsko vzgojo na telefonsko številko: 01 400 53 90. Tudi v primeru izbrisa enote vrtca o tem obvestite Sektor za predšolsko vzgojo.

1. **Pridobitev certifikata  SigenCA**

Ravnatelji morate po vpisu poslovnega subjekta v Temeljne registre v šolstvu pridobiti certifikat SigenCA, ki omogoča dostop do Portala MVI. Certifikat pridobite na pristojnem finančnem uradu. Postopek je opisan na naslednji povezavi: <http://www.sigen-ca.si/RA-pravne.php>

Ko boste pridobili certifikat SigenCA, ga je treba namestiti v spletni brskalnik na računalniku. Za pomoč se lahko obrnete na Enotni kontaktni center državne uprave (EKC), ki je dosegljiv na telefonski številki  01 478 85 90  ali na e-naslovu: [ekc@gov.si](mailto:ekc@gov.si)

1. **Dostop do Portala Ministrstva za vzgojo in izobraževanje**

Na [Portal MVI](http://eportal.mss.edus.si/portal/web/guest) se ravnatelji prijavite preko gumba PRIJAVA, ki je v desnem zgodnjem kotu portala. Ponovno poudarjamo, da za prijavo potrebuje digitalno potrdilo SigenCA, ki je nameščeno na vašem spletnem brskalniku.

Ko pridobite in namestite certifikat, morate pridobiti še pravice za delo z aplikacijami. Če ste ravnatelj zavoda, ki uporablja aplikacijo »Kadrovsko-plačni informacijski sistem KPIS«, se pravice uredijo samodejno, sicer pa morate oddati prošnjo za dodelitev pravic preko gumba, ki se nahaja sredi prve strani. Na obrazec, ki se odpre, vnesete osebne podatke, izberete svoj zavod s spustnega seznama, označite možnost »Želim imeti pravice vodje zavoda (ravnatelji)« in potrdite vnos z gumbom »Dodaj prošnjo za dodelitev pravic v seznam«. Po potrditvi prošnje za dodelitev pravic v seznam (dostop do Varnostne sheme), je s klikom na gumb »Vloži prošnjo za dodelitev pravic« vloga odposlana. Prikazano bo obvestilo o uspešni oddaji vloge. O rešitvi prošnje za dodelitev pravic (dostop do Varnostne sheme) boste obveščeni po elektronski pošti.

Po uspešno prijavi boste imeli dostop do aplikacije Varnostna shema (VS). Po vstopu v aplikacijo »Varnostna shema«, lahko sebi ali ostalim zaposlenim dodelite dostope do vseh ostalih aplikacij. Podrobnejša navodila za uporabo Portala MVI so dostopna na naslednji povezavi [Uporabniški priročnik za portal in Varnostno shemo](http://eportal.mss.edus.si/portal/documents/20803/0/MIZS+VS+navodila+2018_1.pdf/9746c734-ca56-492c-9327-d790373f5ba8) ter [Navodila portal](http://eportal.mss.edus.si/portal/documents/20194/0/Navodilazauporabonovegaportala3.pdf/5eedd330-b0ef-4e3c-990f-198bdf492863).

Tehnična dokumentacija za uvoz podatkov v CEUVIZ je dostopna na naslednjih povezavah: [Opis sheme za masovni uvoz](http://eportal.mss.edus.si/portal/documents/20888/0/Opis_sheme_masovni_uvoz_2_1.pdf/767bbf77-3165-414f-b846-409bdd2442a2) in [xsd shema za uvoz](http://eportal.mss.edus.si/portal/documents/20888/0/uvoz_1.xsd/647e173f-09c3-4443-b201-dc4229b53f79). Dodatna navodila o [prijavi in uporabi](http://eportal.mss.edus.si/portal/web/guest/pogosta-vprasanja) Portala Ministrstva za vzgojo in izobraževanje in [podporo uporabnikom](http://eportal.mss.edus.si/portal/web/guest/podpora-uporabnikom) najdete na spletnih straneh.